CELEX: 32018R0148
Language: da
Date: 2017-09-27 00:00:00
Title: Kommissionens delegerede forordning (EU) 2018/148 af 27. september 2017 om ændring af bilag II, III og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

31.1.2018   
            
            
               DA
            
            
               Den Europæiske Unions Tidende
            
            
               L 26/8
            
         KOMMISSIONENS DELEGEREDE FORORDNING (EU) 2018/148
   af 27. september 2017
   om ændring af bilag II, III og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 5, stk. 3, artikel 10, stk. 5, og artikel 17, stk. 2, og
   ud fra følgende betragtninger:
   
               (1)
            
            
               Artikel 4 i forordning (EU) nr. 978/2012 indeholder kriterierne for indrømmelse af toldpræferencer under den generelle toldpræferenceordning (»GSP«).
            
         
               (2)
            
            
               I artikel 4, stk. 1, litra a) og b), i forordning (EU) nr. 978/2012 fastsættes det, at et land, der af Verdensbanken er blevet klassificeret som højindkomstland eller højere middelindkomstland i tre på hinanden følgende år, eller et land, der er omfattet af en præferentiel markedsadgangsordning med samme toldpræferencer som GSP eller gunstigere for praktisk taget hele handelen, ikke bør være omfattet af GSP.
            
         
               (3)
            
            
               Listen over begunstigede lande under den generelle GSP, der er omhandlet i artikel 1, stk. 2, litra a), i forordning (EU) nr. 978/2012 findes i bilag II til nævnte forordning. Ved artikel 5, stk. 2, i forordning (EU) nr. 978/2012 bestemmes det, at bilag II skal revideres inden den 1. januar hvert år. Revisionen bør tage højde for ændringer i de begunstigede landes økonomiske, udviklingsmæssige eller handelsmæssige forhold, set ud fra de kriterier, der er fastsat i artikel 4.
            
         
               (4)
            
            
               I henhold til artikel 5, stk. 2, i forordning (EU) nr. 978/2012 skal et GSP-begunstiget land og de erhvervsdrivende have tilstrækkelig tid til at tilpasse sig ordentligt til ændringen af landets GSP-status. GSP-ordningen bør derfor fortsætte i ét år efter ikrafttrædelsen af en ændring af et lands status, jf. artikel af artikel 4, stk. 1, litra a), og i to år efter datoen for anvendelsen af en præferentiel markedsadgangsordning, jf. artikel 4, stk. 1, litra b).
            
         
               (5)
            
            
               Paraguay blev af Verdensbanken klassificeret som et højere middelindkomstland i 2015, 2016 og 2017. Paraguay opfylder derfor ikke længere kriterierne for GSP-begunstiget status i henhold til artikel 4, stk. 1, litra a), i forordning (EU) nr. 978/2012 og bør udgå af listen over GSP-begunstigede lande i bilag II til nævnte forordning med virkning fra den 1. januar 2019.
            
         
               (6)
            
            
               Der er anvendt præferentielle markedsadgangsordninger med Elfenbenskysten fra den 3. september 2016, med Swaziland fra den 10. oktober 2016 og med Ghana fra den 15. december 2016. I henhold til artikel 4, stk. 1, litra b) bør Elfenbenskysten, Swaziland og Ghana derfor også udgå af bilag II til forordning (EU) nr. 978/2012 med virkning fra 1. januar 2019.
            
         
               (7)
            
            
               Artikel 9, stk. 1, i forordning (EU) nr. 978/2012 indeholder specifikke kriterier for indrømmelse af toldpræferencer under den særlige ansporende ordning for bæredygtig udvikling og god regeringsførelse (»GSP +«) til GSP-begunstigede lande. Listen over GSP +-begunstigede lande findes i bilag III til forordning (EU) nr. 978/2012.
            
         
               (8)
            
            
               Når Paraguay fra den 1. januar 2019 ikke længere er et GSP-begunstiget land, ophører landet også med at være GSP+-begunstiget i henhold til artikel 9, stk. 1, i forordning (EU) nr. 978/2012. Paraguay bør derfor udgå bilag af III til nævnte forordning med virkning fra den 1. januar 2019.
            
         
               (9)
            
            
               I artikel 17, stk. 1, i forordning (EU) nr. 978/2012 fastsættes det, at et berettiget land bør indrømmes de i den særlige ordning for de mindst udviklede lande fastsatte toldpræferencer (»Alt andet end våben« (EBA)), hvis dette land af De Forenede Nationer (FN) klassificeres som et mindst udviklet land. Listen over begunstigede lande findes i bilag IV til nævnte forordning.
            
         
               (10)
            
            
               FN ophørte med at klassificere Ækvatorialguinea som et mindst-udviklet land den 4. juni 2017. Ækvatorialguinea opfylder derfor ikke længere kriterierne for EBA-begunstiget status i henhold til artikel 17, stk. 1, i forordning (EU) nr. 978/2012 og bør udgå af bilag IV til forordningen. I overensstemmelse med artikel 17, stk. 2, til forordning (EU) nr. 978/2012 bør fjernelsen af Ækvatorialguinea fra listen over EBA-begunstigede lande finde anvendelse efter en overgangsperiode på tre år fra datoen for nærværende forordnings ikrafttræden, nemlig fra den 1. januar 2021.
            
         
               (11)
            
            
               Verdensbanken klassificerede desuden Ækvatorialguinea som højindkomstland i 2015 og som højere middelindkomstland i 2016 og 2017. Ækvatorialguinea opfylder derfor ikke længere kriterierne for GSP-begunstiget status i henhold til artikel 4, stk. 1, litra a), i forordning (EU) nr. 978/2012 og bør også udgå af listen over GSP-begunstigede lande i bilag II til nævnte forordning med virkning fra den 1. januar 2021 —
            
         VEDTAGET DENNE FORORDNING:
   Artikel 1
   Ændring af forordning (EU) nr. 978/2012
   I forordning (EU) nr. 978/2012 foretages følgende ændringer:
   
               1)
            
            
               I bilag II udgår følgende alfabetiske koder og de tilsvarende lande af henholdsvis kolonne A og B:
               
                           CI
                        
                        
                           Elfenbenskysten
                        
                     
                           GH
                        
                        
                           Ghana
                        
                     
                           PY
                        
                        
                           Paraguay
                        
                     
                           SZ
                        
                        
                           Swaziland
                        
                     
         
               2)
            
            
               I bilag III udgår følgende alfabetiske kode og det tilsvarende land af henholdsvis kolonne A og B:
               
                           PY
                        
                        
                           Paraguay
                        
                     
         
               3)
            
            
               I bilag II og IV udgår følgende alfabetiske kode og det tilsvarende land af henholdsvis kolonne A og B:
               
                           GQ
                        
                        
                           Ækvatorialguinea
                        
                     
         Artikel 2
   Ikrafttræden og anvendelse
   Denne forordning træder i kraft den 1. januar 2018.
   Artikel 1, nr. 1) og 2), anvendes fra den 1. januar 2019.
   Artikel 1, nr. 3), anvendes fra den 1. januar 2021.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. september 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 303 af 31.10.2012, s. 1.